1.4.2020.

ŽIVOT BILJKE

1. Ponovimo:

Što je priroda i kako ju dijelimo?

Jesu li živa i neživa priroda međusobno povezane?

Nabroji dijelove nežive prirode ( 3 primjera).

Nabroji dijelove žive prirode?

Što je potrebno svim živim bićima za život?

Čime se ljudi iz nežive prirode svakog dana koriste?

1. Danas ćemo sjemenke graha posijati. Što nam je potrebno za tu aktivnost?

posuda + malo zemlje (tla) + voda + svjetlost i toplina

Jučer ste pripremili posudu ( s rupicom na dnu posude) i namočili ste sjemenke graha u vodu. Danas kada pogledate sjemenke uočit će te da su one „nabubrile“, tj. povećale su volumen.

Jednu sjemenku izdvojite, a ostale sjemenke stavite u posudu u koju ste dodali zemlju. Zemlja mora prekriti sjemenke. Sjemenke utisnite u zemlju. Na kraju malo zalijte. Pazite, ne treba previše zaliti. Ispod posudice stavi neki tanjurić ili sl. da višak vode iz posude ne cijedi.

Posudu možeš držati na balkonu, vrtu ili u zatvorenoj prostoriju u blizini izvora svjetlosti.

Ja ću učiniti isto.

Svaki dan pratit ćemo što se zbiva i svoja zapažanja bilježit ćemo u bilježnicu iz Prirode i društva.

1. Što pratimo i kako bilježimo svoja zapažanja?
2. datum sijanja
3. datum klijanja
4. rast i razvoj biljke ( stabljiku, list, cvijet plod )
5. Sjemenku koju si izdvojio/la očisti od lupine (kožice) i odvoji polovice sjemenke. Vidjet ćeš dvije polovice (supke) bijele boje, a na jednoj polovici supke, klicu (bijeli sitni listić). To nacrtaj u bilježnicu. Još ćemo sljedećih dana učiti o biljkama pa će vam sve biti jasnije.
6. I na kraju, ponovimo sve na zabavniji način:

[https://wordwall.net/hr/resource/430404/priroda-i-dru%c5%a1tvo/biljka-cvjetnja%c4%8da](https://wordwall.net/hr/resource/430404/priroda-i-dru%C5%A1tvo/biljka-cvjetnja%C4%8Da)

Pazi, ovo je zadatak koji ćeš rješavati duže vrijeme. Ne zaboravi brinuti o svojoj biljci. Rezultat ovisi o tvojoj njezi i brizi. Na kraju ćemo vidjeti tko će imati najljepše biljke. Poslat ćete mi slike svojih biljaka i bilješke o svojim zapažanjima. To ću pregledati i zapisati rezultat u E – dnevnik. Sretno!

PLAN PLOČE

1.4.2020.

ŽIVOT BILJKE

Od sjemenke do mladice

* odgovori na pitanja pod brojem 1. Ponovimo
* nacrtaj građu sjemenke graha :

1 slika:



* nacrtaj „korake“ kako si posijao/la sjemenke graha; npr.
* 1. korak: posuda
* 2. korak: posuda sa zemljom
* 3. korak: sjemenke graha utiskujemo u zemlju/ sijemo
* 4. korak: dodajemo malo vode
* 5. korak: mjesto gdje si postavio/la posudu

Ovako će se razvijati mladica.

2. slika:

